מריינדה טיפוסית בשעות הערב בדרום ספרד
 הגשה מסורתית של מריינדה ב- Café El Gato Negro, בואנוס איירס : medialunas (קרואסונים), café en jarrito (קפה אספרסו כפול) וכוס קטנה של מים מוגזים
 מריינדה טיפוסית בפיליפינים, שוקולטה פיליפינית עם עוגות אורז סומאן ומנגו קרבאו בשל
**מֶרִיֶינְדָה** (בספרדית: **Merienda**) היא ארוחה קלה (אכילה קלה, ארוחת ארבע וכדומה) בדרום אירופה, במיוחד בספרד (מרנדה בשפת גליסיה, ברנר (berenar בקטלאנית), בפורטוגל (לנצ'ה או מרנדה) באיטליה (מרנדה), בצרפת גוטֶה (goûter) כלומר משהו כמו "טעימה", כמו גם באמריקה הספרדית, בפיליפינים ( meryenda/merienda), בצפון אפריקה (מרוקו) ובברזיל (לנצ'ה או מרנדה). בדרך כלל נצרכת אחר הצהריים או לבוהריים, הוא ממלא את פער הארוחה בין ארוחת הצהריים לבין ארוחת הערב, בהיותו המקביל לתה אחר הצהריים בעולם דובר האנגלית; או בין ארוחת בוקר לצהריים. זוהי ארוחה פשוטה המורכבת לרוב מחתיכת פרי, לחם, ביסקוויטים, יוגורט וחטיפים אחרים בשילוב עם מיץ פירות, חלב, שוקו חם, קפה, משקאות חריפים או משקאות אחרים.

אופייני לארגנטינאים, לאנשי פרגוואי ואורוגוואי לאכול מריינדה בסביבות השעה 17:00, בין ארוחת הצהריים לבין ארוחת הערב. ארוחה קלה זו בדרך כלל מורכבת מחליטה (תה, מאטה, קפה, מאטה קוסידו וכו') וחטיף אפוי (סקונס, לחם, קלי, עוגה, דניש וכו'), בדרך כלל מלווה בריבת חלב (דולסה דה לצ'ה), דבש, חמאה או ריבה.

בפיליפינים, מריינדה (בפיליפינית: meryenda) הוא מונח כללי הכולל שתי ארוחות קלות: הראשונה היא חטיף בוקר שעשוי להתאים לבוהוריים, לארוחת עשר או לארוחת בוקר שנייה. השנייה היא המקבילה לתה אחר הצהריים. מריינדה שנצרכת בשעות הערב המוקדמות סביב השקיעה ממש לפני או במקום ארוחת הערב מכונה במפורש merienda cena. באופן כללי, מריינדה מתייחסת לכל סוג של מנה או חטיף במנה קטנה יותר מה"ארוחה המלאה" המסורתית המורכבת בדרך כלל מאורז ובשר. הארוחה הנפוצה עשויה להיות מתוקה או מלוחה, החל מלחמים ומאפים (בעיקר פנדסל (Pandesal)), קינוחים ומתוקים, אוכל רחוב ועד מנות נודלס.

בחלקי החוף של קרואטיה, סלובניה, ובאי היווני קורפו, היא מכונה מרנדה, ארוחה הנאכלת בין ארוחת הבוקר לארוחת הצהריים. בדרך כלל מדובר בחטיף קל, כמו כריכים או טוסט, הנאכל במהלך הפסקת עבודה.

גוטֶה (טעימה קלה)
-----------------

בצרפת, המרינדה נקראת גוטה (goûter או quatre-heures). השם האחרון מתייחס לתזמון שלו בסביבות ארבע אחר הצהריים. הגוטה המודרני קל יותר מארוחה מלאה, והוא נצרך לעתים קרובות יותר על ידי ילדים מאשר על ידי מבוגרים. זו הייתה ארוחה קרה מלאה עד המאה ה-18, שלפניה נצרך הגוטה בסביבות השעה 17:00, אך לאחר מכן החל לרדת בפופולריות, מאחר שארוחת הערב נצרכה בסביבות השעה 18:00.

ראו גם
------

* פאן דולסה (לחם מתוק
* חטיף
* פיקה (מנהג שוודי)

הערות שוליים
------------





1. ↑  Solomon H. Katz. (ed.). "Spain. Encyclopedia of Food & Culture". *Vol. 2*. Gale Cengage, 2003; , 2006. נבדק ב-27 בדצמבר 2010. `{{cite web}}`:  (עזרה)
2. ↑  "Merienda in the Philippines". Live in the Philippines. 3 ביולי 2009. אורכב מ-המקור ב-9 ביוני 2010. נבדק ב-27 בדצמבר 2010. `{{cite web}}`:  (עזרה)
3. ↑  Doreen G. Fernandez. "Filipino Food/Cuisine Glossary". *Palayok: Philippine Food Time, On Site, in the Pot*. Manila: Bookmark Inc. 2000; Center for Southeast Asian Studies, Northern Illinois University. אורכב מ-המקור ב-12 ביולי 2015. נבדק ב-27 בדצמבר 2010. `{{cite web}}`:  (עזרה)
4. ↑  Child, Julia; Greenspan, Dorothy (4 בנובמבר 1996). *Baking with Julia: Sift, Knead, Flute, Flour, and Savor..*. William Morrow Cookbooks. ISBN 9780688146573. `{{cite book}}`:  (עזרה)
5. ↑  Chatto, James; Wendy L. Martin (1998). *A Kitchen in Corfu*. New Amsterdam Books. p. 20.
6. ↑  "Pleasures of the palate and beverages to quench your thirst". How to survive in and even enjoy Croatia, A guide for smart foreigners. נבדק ב-27 בדצמבר 2010. `{{cite web}}`:  (עזרה)
7. ↑  Hamlyn (2018). *New Larousse Gastronomique*. Octopus Books. p. 1473.